Page:Medicina de quadrupedibus.djvu/62

6 sona he bẏd ȝebeted. Wid blodes flewsan þanne mona sẏ seofontẏne nẏhta eald, æfter sunna setl-gange, ær mona uprẏne, cume þanne to þan treowe *þe man hætað morbeam ⁊ of þan nim æppel mid þinre wẏnstran handa mid twam fingran, ꝥ ys mid þuman ⁊ mid hring-fingrum, hwitne æppel þe panne ȝẏt ne readiȝe. Ahefe hẏne þanne upp ⁊ up aris: he byþ brẏce to þan uferan dæle þæs lichaman. Eft do hine *adune ⁊ onlut: he byð behefe to ðan nyþeran dæle þas lichaman. Ær þan þu þisne æppel nyme cweþ þane *þas word: Ic nime þe ⁊ cetera.

Ðane wocweden habbe ȝenim þane æppel ⁊ hẏne ȝewind on weolc readum gode-webbe ⁊ loca ꝥ þes *læcedom ne hrine wæteres ne eorꝥan. Þanne nead-þearf sy ⁊ se ufera dæl þæs lichamas on æniȝun sare oþþe on ærfodum ȝeswince wriþ on þane anwlitan; gif hyt si on þan nyþeran dæle wriþ on þa wambe. Wið wifes flewsan nime þane comb *þe heo ane hyre heafad mid cembe ⁊ *næniȝ *man ær mid cemde ne after mid ne *cembe. *Æc under þan treowe morbeame cembe þær hẏre fex, þat þar on þan combe ȝeþoliȝe ȝesomne, ⁊ aho on up standende twi þæs morbeames ⁊ eft embe hwile clane *hit toȝesomne ⁊ ȝehealde: ꝥ hẏre bẏþ læcedom þare þe hẏre heafod þare cembeð. Gif þu wẏlle ꝥ wif ȝeclansod sẏ þe næfre ne mihte clansod bẏon, wẏrc hẏre sealfe of þan fexe ⁊ hyt æthweȝa adriȝ ⁊ do on hẏre lic; þanne bẏð heo ȝeclænsod.